મધુ રાયલિખિત નાટક ‘કાન્તા કહે’ પણ આવું જ એક રહસ્યોનાં જાળાં બિછાવતું અને એનાં પાત્રોની જેમ જ પ્રેક્ષકને પણ એના ભેદભરમમાં અટવાવતું નાટક છે. રસપ્રદ વાત તો એ હતી કે નાટકમાં એક અત્યંત મહત્ત્વનું કિરદાર મધુ રાયે નિભાવ્યું જ્યારે એમના જ એક અંતરંગ મિત્ર દિલીપ ગણાત્રા, જેઓ ખાસ આ પ્રસંગમાં જોડાવા ન્યુ જર્સી આવ્યા હતા એમણે પણ એક ખૂબ સરસ ભૂમિકા નિભાવી. ભારતમાં મુંબઈમાં સાહિત્ય સંસદ, સાન્તાક્રુઝ વર્ષોથી અવિરત સાહિત્ય ઉપાસનાનું કામ કરી રહી છે અને એના સૂત્રધાર એવા કનુભાઈ સુચક હાલ અમેરિકાની યાત્રાએ છે. કનુભાઈ સુચકે પણ આ નાટક ‘કાન્તા કહે’માં સૂત્રધાર બની ખુદ નાટક એનાં પાત્રો અને ભાવકો વચ્ચે સેતુ બન્યા.